দৈনন্দিন জীবনে কীভাবে মানসিক চাপমুক্ত থাকা যায় এবং কীভাবে জীবনকে সুন্দরের পথে চালানো যায়, তা নিয়ে পরামর্শ দিয়েছেন ঢাকা বিশ্ববিদ্যালয়ের ক্লিনিক্যাল সাইকোলজি বিভাগের সহযোগী অধ্যাপক ফারাহ দীবা। তিনি জানান, অনেকে বুঝে উঠতে পারেন না তিনি আসলে কী চান। কী পেলে জীবনটা ঠিকঠাক চলে। সব কিছুর পেছনে না ছুটে সঠিক লাইফস্টাইল নির্বাচন করা। এখনকার পুরুষ-মহিলারা 'সব চাই আরও চাই' করতে গিয়ে ঘরে-বাইরের ব্যালান্স হারিয়ে ফেলছে। এতে ডিপ্রেশনের আশঙ্কা দিন দিন বেড়েই যাচ্ছে। যদি আপনাকে বেশি কাজ করতে হয়, তবে নিজের জীবনযাত্রাকে একটা নিয়মের মধ্যে আনতে হবে। তাতে মন ও শরীর সুস্থ থাকবে। কোয়ালিটি টাইমটা ভালো কাজে ব্যয় করা যাবে।